ОБЩИНСКА ИЗБИРАТЕЛНА КОМИСИЯ- ТОПОЛОВГРАД

*град Тополовград- 6560, пл. „Освобождение” № 1, тел. 0470 54830*

П Р О Т О К О Л

№ 23/ 12.10.2015 г.

Днес 12 октомври 2015 година, 17:30 часа се проведе заседание на Общинска избирателна комисия- Тополовград. ОИК Тополовград се състои от 11 члена. На заседанието присъстват 11 члена. Налице е пълен кворум от членове. Заседанието е законно и може да взима решения.

Присъстват: Кремия Димитрова, Албена Димитрова, Крайо Краев, Андриана Башаева, Анка Димитрова, Георги Гинев, Димитър Деков, Райна Миланова, Петко Гуглев, Георги Кьосениколов и Диана Кехайова

Отсъстващи: няма

Заседанието протече при следния дневен ред:

ДНЕВЕН РЕД:

1. Определяне на членове на ОИК, които ще участват в съвместна комисия за проверка на изборните помещения на територията на община Тополовград за изборите на 25 октомври 2015 г.
2. Определяне на отговорници от ОИК- Тополовград по избирателни секции за изборния ден.
3. Разглеждане на постъпили в ОИК- Тополовград документи. Произнасяне по постъпила жалба.
4. Разни

Гласували поименно:

|  |  |  |
| --- | --- | --- |
| № | Име на члена | Гласувал |
|  | Кремия Димитрова | ЗА |
|  | Димитър Деков | ЗА |
|  | Албена Димитрова | ЗА |
|  | Райна Миланова | ЗА |
|  | Крайо Краев | ЗА |
|  | Анка Димитрова | ЗА |
|  | Андриана Башаева | ЗА |
|  | Георги Гинев | ЗА |
|  | Петко Гуглев | ЗА |
|  | Диана Кехайова | ЗА |
|  | Георги Кьосениколов | ЗА |

ГЛАСУВАЛИ: ОБЩО-11; ЗА-11; ПРОТИВ- 0

По точка I от дневния ред:

Кремия Димитрова: Днес - 12.10.2015 г. в ОИК – Тополовград с Вх. № 62 постъпи писмо от Община Тополовград за определяне на двама членове на ОИК, които да бъдат включени в комисията по приемане на изборните помещения на територията на община Тополовград на 19 и 20 октомври 2015 г. Подробен график по секции не е представен. Във връзка с това до 2 дни трябва да направим чек- листа, по който от гледна точка на ОИК- Тополовград да съберем информация за готовността на 24- те помещения за изборите. На базата на тях ще направим доклад, в който ще опишем корективните действия, които ще са необходими в помещенията, които не отговарят на изискванията за изборни помещения. Предлагам на 19- ти октомври в комисията съвместно с представители на Община Тополовград, РСПБЗН и РУ Полиция да бъде включен Димитър Деков, а на 20- ти Георги Гинев.

Гласували поименно:

|  |  |  |
| --- | --- | --- |
| № | Име на члена | Гласувал |
|  | Кремия Димитрова | ЗА |
|  | Димитър Деков | ЗА |
|  | Албена Димитрова | ЗА |
|  | Райна Миланова | ЗА |
|  | Крайо Краев | ЗА |
|  | Анка Димитрова | ЗА |
|  | Андриана Башаева | ЗА |
|  | Георги Гинев | ЗА |
|  | Петко Гуглев | ЗА |
|  | Диана Кехайова | ЗА |
|  | Георги Кьосениколов | ЗА |

ГЛАСУВАЛИ: ОБЩО-11; ЗА-11; ПРОТИВ- 0

РЕШЕНИЕ № 114:

На основание чл. 87, ал.1, т.1 от ИК, ОИК- Тополовград

Р Е Ш И:

1. Определя двама членове на ОИК- Тополовград, които да участват в работата на съвместната комисия по приемане на изборните помещения на територията на община Тополовград на 19 и 20 октомври 2015 г., както следва:
* 19 октомври 2015 г. – Димитър Деков
* 20 октомври 2015 г.- Георги Гинев
1. Посочените членове по т.1 да попълнят за всяко изборно помещение чек листове, които да предоставят на ОИК за анализ.

По точка 2 от Дневния ред:

Кремия Димитрова: Съгласно указание на ЦИК трябва да вземем решение за всеки член на ОИК за коя Избирателна секция, Избирателна комисия ще отговаря в хода на изборния ден.

Райна Миланова: Тъй като не е посочено като изрично изискване един член да работи с определени секции, предлагам да се комбинираме по двама. Така ще се организират 5 екипа.

Кремия Димитрова: Предлагам следните екипи: Анка Димитрова и Георги Кьосениколов; Димитър Деков и Петко Гуглев; Албена Димитрова и Крайо Краев; Андриана Башаева и Георги Гинев; Райна Миланова и Диана Кехайова

Гласували поименно:

|  |  |  |
| --- | --- | --- |
| № | Име на члена | Гласувал |
|  | Кремия Димитрова | ЗА |
|  | Димитър Деков | ЗА |
|  | Албена Димитрова | ЗА |
|  | Райна Миланова | ЗА |
|  | Крайо Краев | ЗА |
|  | Анка Димитрова | ЗА |
|  | Андриана Башаева | ЗА |
|  | Георги Гинев | ЗА |
|  | Петко Гуглев | ЗА |
|  | Диана Кехайова | ЗА |
|  | Георги Кьосениколов | ЗА |

ГЛАСУВАЛИ: ОБЩО-11; ЗА-11; ПРОТИВ- 0

РЕШЕНИЕ № 115:

На основание чл. 87, ал.1, т.1 от ИК, ОИК- Тополовград

Р Е Ш И:

1. Определя отговорници от ОИК- Тополовград по избирателни секции, както следва:
* Анка Димитрова и Георги Кьосениколов- за секции № 01,06,12,17,22; Димитър Деков и Петко Гуглев- за секции № 02,07,13,18,23;
* Албена Димитрова и Крайо Краев- за секции № 03,09,14,19,24;
* Андриана Башаева и Георги Гинев- за секции №04,10,15,20,25;
* Райна Миланова и Диана Кехайова- за секции №05,11,16,21
1. Списъкът с отговорниците да се разпечата и предостави на председателите на СИК в деня на обучението на СИК

По т.3 от Дневния ред:

Кремия Димитрова: Ще ви запозная с писмо от Районна прокуратура Тополовград, вх № за ОИК 59, изх № за РП 1207, с което ни уведомяват за определения дежурен прокурор за 24 и 25 октомври- г- жа Неда Михалева.

Второ: В отговор на писмо от ОИК- Тополовград Изх № 23 и Решение на ОИК- Тополовград № 109 относно пренасочена към Общинска администрация- Тополовград Жалба с вносител Васил Сяров, относно действия на кандидата за кмет на кметство Орлов дол- Красимир Костов, получихме отговор от ВрИД Кмет на Община Тополовград- г-жа Маргарита Георгиева /зачита се/.

Трето: В ОИК- Тополовград е постъпила Жалба с вх № 61/ 12.10.2015 г. с вносители Добрин Парнаров и Тодорка Арнаудова- представители на МК „ЗА” община Тополовград” относно отказ на право на отговор във вестник „Сакарско ехо” /изчита се/. Към жалбата са приложени: Копие от интервюто на кандидата за кмет Божин Божинов; Копие от правото си на отговор и Копие от имейла, на който е пратен отговора. Вносителите твърдят, че в броя на вестника от 2- 8 октомври 2015 г. кандидатът за кмет Божин Божинов в свое интервю отправя обиди, клевети, неистини и грозни квалификации по адрес на кандидати за общински съветници от МК „ЗА” община Тополовград”, които уронват престижа и доброто име. В жалбата се посочва, че главния редактор на вестника- Иван Атанасов отказва да публикува право на отговор.

*Членовете на ОИК разгледаха цитирания вестник-* „*Сакарско ехо”, брой 2- 8 октомври 2015 г., където действително има интервю с Божин Божинов- 5- та страница.*

Кремия Димитрова: Не е наше задължение да четем вестници, но Раздел ІІІ, чл. 188, ал 1 и 2 от ИК ясно регламентират задължинието на медията да публикува правото на отговор. В тази връзка, разглеждаме следващият брой на вестник „Сакарско ехо”- брой 9- 15 октомври 2015 г. , където на 5- та страница не е публикувано правото на отговор на МК „ЗА” община Тополовград”. Явно е, че е налице нарушение на чл.188, ал.1 от ИК. Консултирах се и с ЦИК. Те потвърдиха, че трябва да поканим с уведомление- покана Иван Атанасов, за да му съставим Акт за установено административно нарушение по чл.188, ал.1 от ИК. След това този Акт се изпраща на Областния управител на Област Хасково, който ще определи санкцията за нарушението.

Албена Димитрова: Да дадем възможност на Иван Атанасов да отговори защо не е публикувал правото на отговор.

Гласували поименно:

|  |  |  |
| --- | --- | --- |
| № | Име на члена | Гласувал |
|  | Кремия Димитрова | ЗА |
|  | Димитър Деков | ЗА |
|  | Албена Димитрова | ЗА |
|  | Райна Миланова | ЗА |
|  | Крайо Краев | ЗА |
|  | Анка Димитрова | ЗА |
|  | Андриана Башаева | ЗА |
|  | Георги Гинев | ЗА |
|  | Петко Гуглев | ЗА |
|  | Диана Кехайова | ЗА |
|  | Георги Кьосениколов | ЗА |

ГЛАСУВАЛИ: ОБЩО-11; ЗА-11; ПРОТИВ- 0

РЕШЕНИЕ № 116:

На основание чл. 87, ал.1, т.19 и т.22 от ИК, ОИК- Тополовград

Р Е Ш И:

1. Констатира административно нарушение на чл. 188, ал.1 от ИК от страна на главния редактор на вестник „Сакарско ехо” – липса на „право на отговор”.
2. Задължава секретаря на ОИК да изпрати до Иван Атанасов с Покана обратна разписка за явяването му в ОИК- Тополовград за връчване на Акт за установено административно нарушение.

Заседанието бе закрито, поради изчерпване на дневния ред.

ПРЕДСЕДАТЕЛ:

 Кремия Димитрова

СЕКРЕТАР:

 Райна Миланова